

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2021.gada 26.augusta lēmumu Nr.78/6

**2021. gada 26. augustā Saistošie noteikumi Nr. 5**

**Par maznodrošinātas mājsaimniecības ienākumu slieksni Dobeles novadā**

Izdoti saskaņā ar Sociālo pakalpojumu un sociālās palīdzības

 likuma 33. panta trešo daļu un likuma “Par palīdzību

 dzīvokļa jautājumu risināšanā” 14. panta sesto daļu

1. Saistošie noteikumi nosaka ienākumu slieksni, kuru nepārsniedzot mājsaimniecība tiek atzīta par maznodrošinātu Dobeles novada pašvaldībā.

2. Maznodrošinātas mājsaimniecības ienākumu slieksnis ir 350 *euro* pirmajai vai vienīgajai personai mājsaimniecībā un 245 *euro* pārējām personām mājsaimniecībā.

3. Ar šo saistošo noteikumu spēkā stāšanās dienu spēku zaudē:

3.1. Auces novada domes 2021. gada 27. janvāra saistošie noteikumi Nr. 1 “Par maznodrošinātas mājsaimniecības ienākumu slieksni Auces novada pašvaldībā”;

3.2. Dobeles novada domes 2020. gada 29. decembra saistošie noteikumi Nr. 18 “Par maznodrošinātas mājsaimniecības ienākumu slieksni Dobeles novadā”;

3.3. Tērvetes novada pašvaldības 2017. gada 30. novembra saistošo noteikumu Nr. 16 „Par ģimenes vai atsevišķi dzīvojošas personas atzīšanu par trūcīgu vai maznodrošinātu un sociālās palīdzības pabalstiem Tērvetes novadā” III. nodaļa.

Domes priekšsēdētājs E. Gaigalis

Saistošo noteikumu Nr. 5

 “Par maznodrošinātas mājsaimniecības ienākumu slieksni Dobeles novadā”

paskaidrojuma raksts

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu, 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Likuma “Par palīdzību dzīvokļa jautājumu risināšanā” 14. panta sestā daļa noteic, ka par maznodrošinātu atzīstama persona, kuras ienākumi un materiālais stāvoklis nepārsniedz maznodrošinātas mājsaimniecības ienākumu slieksni, kuru nosaka attiecīgās pašvaldības domes saistošajos noteikumos, ievērojot Sociālo pakalpojumu un sociālās palīdzības likumu.Sociālo pakalpojumu un sociālās palīdzības likuma 33. pants. trešā daļa noteic, ka maznodrošinātas mājsaimniecības ienākumu slieksni katra pašvaldība ir tiesīga noteikt ne augstāku par 436 *euro* pirmajai vai vienīgajai personai mājsaimniecībā un 305 *euro* pārējām personām mājsaimniecībā, bet ne zemāku par šā panta otrajā daļā noteikto trūcīgas mājsaimniecības ienākumu slieksni. Likuma 33. panta otrajā daļā noteikts trūcīgas mājsaimniecības ienākumu slieksnis, kas ir 272 *euro* pirmajai personai un 190 *euro* pārējām personām mājsaimniecībā.Kārtība, kādā tiek izvērtēti mājsaimniecības ienākumi un piešķirts maznodrošinātas mājsaimniecības statuss, noteikta Sociālo pakalpojumu un sociālās palīdzības likuma 36. pantā un Ministru kabineta 2020.gada 17.decembra noteikumos Nr.809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu”. |
| 2. Īss projekta satura izklāsts | Ar šiem saistošajiem noteikumiem tiek noteikts maznodrošinātas mājsaimniecības ienākumu slieksnis Dobeles novada pašvaldībā - 350 *euro* pirmajai vai vienīgajai personai mājsaimniecībā un 245 *euro* pārējām personām mājsaimniecībā. |
| 3. Informācija par plānoto projekta ietekmi uz pašvaldības budžetu | Plānotā budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Netiek ieviestas jaunas administratīvās procedūras. |
| 6. Informācija par konsultācijām ar privātpersonām | Konsultācijas nav notikušas. Saistošo noteikumu projekts un paskaidrojuma raksts publicēts pašvaldības tīmekļa vietnē www.dobele.lv |

Domes priekšsēdētājs E. Gaigalis